**ΝΕΟ ΣΕΜΙΝΑΡΙΟ**

**ΒΑΣΙΚΗΣ ΕΚΠΑΙΔΕΥΣΗΣ ΔΙΑΜΕΣΟΛΑΒΗΣΗΣ**

**19 έως 24 Ιουνίου 2017**

Το Κέντρο Διαμεσολάβησης Πειραιώς (ΚΕ.ΔΙ.Π.) ανακοινώνει νέα βασική εκπαίδευση διαμεσολάβησης σε συνεργασία με την διεθνούς φήμης Διαπιστευμένη Διαμεσολαβήτρια και Εκπαιδεύτρια Διαμεσολαβητών κα. Μαρία Δαμιανάκη και την εταιρεία  **“International Mediation Consulting”** του Καναδά, διάρκειας 40 ωρών (5 ημέρες εκπαίδευσης και 1 ημέρα αξιολόγησης), που οδηγεί στη λήψη του τίτλου του Διαπιστευμένου Διαμεσολαβητή (Accredited Mediator), σύμφωνα με τα προβλεπόμενα στο Ν. 3898/2010 και το ΠΔ 123/2011.

Η εκπαίδευση θα γίνεται καθημερινά κατά τις ως άνω ημερομηνίες από **9.00πμ** έως **6.00 μμ**. στην Ελληνική γλώσσα και διερμηνεία από την Αγγλική στην Ελληνική όπου κρίνεται απαραίτητο κατά τη διάρκεια της εκπαίδευσης.  
*Επικεφαλής εκπαιδεύτρια θα είναι η κα. Μαρία Δαμιανάκη.*

Η κα. Μαρία Δαμιανάκη  HYPERLINK “https://imimediation.org/mary-damianakis” https://imimediation.org/mary-damianakis κατάγεται από την Κρήτη αλλά ζει και εργάζεται στον Καναδά, όπου έχει περισσότερα από 30 χρόνια εμπειρίας στην οικογενειακή, επιχειρηματική και κοινωνική διαμεσολάβηση. Είναι Πρόεδρος της επιτροπής για την οικογενειακή διαμεσολάβηση του διεθνούς οργανισμού International Mediation Institute (IMI). Είναι μέλος επί σειρά ετών της επιστημονικής επιτροπής για την πιστοποίηση διαμεσολαβητών στον Καναδά με έμφαση στα διεθνή προγράμματα πιστοποίησης. Το 2007 ανέπτυξε τα κριτήρια πιστοποίησης για τους διαμεσολαβητές οικογενειακών διαφορών στον διεθνή οργανισμό I.M.I. (International Mediation Institute). Έχει εκπαιδεύσει Δικαστές Ανωτάτων Δικαστηρίων, δικηγόρους, ψυχολόγους, κοινωνικούς λειτουργούς και συμβολαιογράφους στη διαμεσολάβηση σε διάφορες χώρες στην Ασία, Ευρώπη, Βόρεια και Νότια Αμερική. Είναι σύμβουλος Κυβερνήσεων διαφόρων Κρατών σε θέματα ανάπτυξης πολιτικών σχετικά με τη διαμεσολάβηση και την εξωδικαστική επίλυση διαφορών. Έχει στο ενεργητικό της πάνω από 2500 διαμεσολαβήσεις σε οικογενειακές διαφορές. Υπήρξε για πολλά χρόνια Πρόεδρος του FMC και κατά τη διάρκεια της θητείας της καθιερώθηκε το πρόγραμμα πιστοποίησης για τη διαμεσολάβηση σε θέματα που αφορούν ηλικιωμένους γονείς (elder mediation).  
Είναι, επίσης, ιδρυτικό μέλος των MediatorsBeyondBorders και μέλος του Δ.Σ. του ACR (Association for Conflict Resolution).

***Εκπαιδευτές:***

Βικτωρία Λιούτα, Δικηγόρος, Διαπιστευμένη Διαμεσολαβήτρια CEDR, Λονδίνου, και Υπουργείου Δικαιοσύνης Ελλάδος, Διαπιστευμένη Εκπαιδεύτρια Διαμεσολαβητών από Ινστιτούτο Διαμεσολαβητών Καναδά (IMC), Καναδάς, πτυχιούχος της Νομικής Σχολής Αθηνών και κάτοχος Μεταπτυχιακού Τίτλου Σπουδών LL.M. στα Ναυτιλιακά στο Πανεπιστήμιο Southampton της Αγγλίας.

Απόστολος Συμιακός, Δικηγόρος, Διαπιστευμένος Διαμεσολαβητής ΚΕΔΙΠ και Toolkit Company, και Υπουργείου Δικαιοσύνης Ελλάδος, Διαπιστευμένος Εκπαιδευτής Διαμεσολαβητών από ΚΕΔΙΠ και Toolkit Company, πτυχιούχος Νομικής Σχολής Αθηνών και κάτοχος Μεταπτυχιακού Τίτλου Σπουδών LL.M. στο Ναυτικό Δίκαιο, στο Πανεπιστήμιο του Cardiff, Ουαλία.

**Σημείωση: Μέγιστος αριθμός εκπαιδευομένων 18 (δέκα οκτώ) άτομα.**

**Το νέο πρόγραμμα βασικής κατάρτισης εστιάζει στην ανάλυση τρόπων επίλυσης των συγκρούσεων, σύνοψη μοντέλων διαμεσολάβησης, τεχνικές επικοινωνίας και διαπραγμάτευσης, τρόπους αντιμετώπισης δύσκολων καταστάσεων στη διαμεσολάβηση, παιχνίδια ρόλων, δεξιότητες και γνώσεις απαραίτητες για δυνατότητα συμμετοχής των εκπαιδευομένων σε εξετάσεις που ορίζονται στο αρ. 6 παρ. 3 του Ν. 3898/2010 για διαπίστευση απο το Υπουργείο Δικαιοσύνης στην Ελλάδα καθώς και συμμετοχή σε Ευρωπαικά και Διεθνή προγράμματα περαιτέρω κατάρτισης.   
Οι συμμετέχοντες που θα εκπαιδευτούν καθόλη τη διάρκεια των 40 ωρών του προγράμματος και επιτύχουν στην τελική Αξιολόγηση θα λάβουν Αναγνωρισμένο Τίτλο Σπουδών Εκπαιδευμένου Διαμεσολαβητή από το “International Mediation Consulting” του Καναδά σε συνεργασία με το ΚΕ.ΔΙ.Π.**

**Απαιτούμενα Δικαιολογητικά**

***Εάν ο αιτών είναι Δικηγόρος:***

Αίτηση  
Αντίγραφο ποινικού μητρώου γενικής χρήσης  
Πιστοποιητικό υπηρεσιακής κατάστασης από τον οικείο Δικηγορικό Σύλλογο, από το οποίο θα προκύπτει οτι ασκεί το δικηγορικό επάγγελμα και δεν έχει καταδικασθεί πειθαρχικά με ποινή προσωρινής ή οριστικής παύσης.  
Αντίγραφο καταθετηρίου Τραπέζης για την καταβολή των διδάκτρων

***Εάν ο αιτών δεν είναι Δικηγόρος:***

Αίτηση  
Αντίγραφο ποινικού μητρώου γενικής χρήσης  
Επικυρωμένο αντίγραφο τίτλου σπουδών Ανωτάτου Εκπαιδευτικού Ιδρύματος της ημεδαπής ή αντίστοιχου τίτλου σπουδών σχολών της αλλοδαπής, που συνοδεύεται από πράξη Αναγνώρισης του ΔΙ.ΚΑ.Τ.Σ.Α ή από πιστοποιητικό αναγνώρισης του Δ.Ο.Α.Τ.Α.Π για την ισοτιμία ή/και την αντιστοιχία  
Αντίγραφο καταθετηρίου Τραπέζης για την καταβολή των διδάκτρων

**Δίδακτρα**  
Το ποσό των διδάκτρων χιλίων (1.000,00) ΕΥΡΩ  καταβάλλεται είτε σε λογαριασμό του  
ΚΕΝΤΡΟΥ ΔΙΑΜΕΣΟΛΑΒΗΣΗΣ ΠΕΙΡΑΙΩΣ στην τράπεζα EUROBANK ERGASIAS A.E. είτε με πιστωτική κάρτα μέσω του live pay της παραπάνω τράπεζας, με δυνατότητα 6 άτοκων δόσεων.

**AΡ. ΛΟΓΑΡΙΑΣΜΟΥ:** 0026.0050.38.0200751561  
**IBAN:** GR7002600500000380200751561

**Οι αιτήσεις συμμετοχής στην ανωτέρω εκπαίδευση** καταθέτονται στην Γραμματεία του ΚΕ.ΔΙ.Π. μαζί με τα απαιτούμενα δικαιολογητικά και λαμβάνεται αρ. πρωτοκόλλου που αποδεικνύει τη σειρά προτεραιότητας.

**Για περισσότερες πληροφορίες επικοινωνήστε με την Γραμματεία του ΚΕ.ΔΙ.Π. στο τηλέφωνο: 210 4296022, http://www.kedip.gr, email: info@kedip.gr**